කෙසේ වෙතත් අද දින එම මහල් නිවාස සංකීර්ණයේ පුද්ගලයින්ගෙන් අහඹු ලෙස පී.සී.ආර්. පරීක්ෂණ සිදුකිරීම ආරම්භ කළ බවයි කොළඹ මහ නගර සභාවේ වසංගත වෛද්‍යවේදිනී වෛද්‍ය දිනූකා ගුරුගේ සඳහන් කළේ.මේ අතර මියගිය කාන්තාව පදිංචිව සිටි සහ ඇය සමඟ සමීප සබඳතා පැවැත්වූ 15 දෙනෙකුගේ පී.සී.ආර්. පරීක්ෂණ සිදුකර ඇති අතර, එහිදී අනාවරණ වී ඇත්තේ ඔවුන්ට කොරෝනා වෛරසය ආසාදනය වී නොමැති බවටයි.මීට අමතරව, රාජගිරිය - බණ්ඩාරනායක පුර ප්‍රදේශයෙන් ආසාදිතයෙකු බවට ඊයේ වාර්තාවූ පුද්ගලයා සමීපව ඇසුරු කළ 29 දෙනෙකු පී.සී.ආර්. පරීක්ෂණයකට ලක් කොට නිරෝධායන මධ්‍යස්ථානයක් වෙතද යොමු කර තිබුණා.